# A VESZPRÉMI UKRÁN NEMZETISÉGI ÖNKORMÁNYZAT

**SZERVEZETI ÉS MŰKÖDÉSI SZABÁLYZATA**

# A Veszprémi Ukrán Nemzetiségi Önkormányzat a nemzetiségek jogairól szóló 2011. évi CLXXIX. törvény (a továbbiakban: Njtv.) 88. § (1) bekezdése alapján szervezeti és működési rendjét az alábbi Szervezeti és Működési Szabályzatban (a továbbiakban: Szabályzat) állapítja meg:

1. A Veszprém Ukrán Nemzetiségi Önkormányzat Veszprém Megyei Jogú Város közigazgatási területén működő, választott tagokból alakított, közvetlen módon létrejövő önkormányzati testület, melynek feladata a ukrán nemzetiség érdekeinek védelme és képviselete.
   1. A nemzetiségi önkormányzat hivatalos megnevezése magyarul: Veszprémi Ukrán Nemzetiségi Önkormányzat (a továbbiakban: nemzetiségi önkormányzat).
   2. A nemzetiségi önkormányzat megnevezése ukrán nyelven: Szamovrjáduvannjá Ukrajnciv m. Veszprem.
   3. Székhelye, címe: 8200 Veszprém, Rózsa u. 48.
2. A nemzetiségi önkormányzat jelképeiről, kitüntetéseiről és ezek odaítélésének feltételeiről és szabályairól, valamint az általa képviselt nemzetiség helyi ünnepeiről külön határozatot alkot.
   1. A nemzetiségi önkormányzat hivatalos pecsétje: kör alakú, középen Ukrajna címere, kör-körösen ukrán nyelven a Szamovrjáduvannjá Ukrajnciv m. Veszprem, illetve Veszprémi Ukrán Nemzetiségi Önkormányzat Veszprém, Rózsa u. 48. felirat olvasható.
3. A nemzetiségi önkormányzat tagjainak száma 3 fő. A képviselők névjegyzékét e Szabályzat függeléke tartalmazza.
4. A testület alakuló, munkaterv szerinti és rendkívüli ülést tart.
   1. A testület üléseit – az alakuló ülés kivételével – az elnök, akadályoztatása esetén az elnökhelyettes hívja össze.
   2. Az alakuló ülés első napirendi pontjaként a választási bizottság elnöke beszámol a testület tagjai választásának eredményéről.
5. Rendkívüli ülést kell összehívni, ha azt 2 képviselő kezdeményezi, valamint Veszprém Megyei Jogú Város Önkormányzata Közgyűlésének indítványára, továbbá a nemzetiségek jogairól szóló törvényben meghatározott esetben.
   1. Az indítványt a testület elnökénél kell előterjeszteni, melynek tartalmaznia kell az ülés napirendjét, annak indokát, valamint az indítványozók nevét, saját kezű aláírását.
   2. Az elnök az indítvány benyújtásától számított 3 munkanapon belül köteles a rendkívüli ülést összehívni.

A rendkívüli ülés összehívására vonatkozó meghívóban meg kell jelölni a rendkívüli ülés indokát és tervezett napirendjét.

1. A testületi ülést a nemzetiségi önkormányzat elnöke, akadályoztatása esetén az elnökhelyettese írásbeli meghívóval hívja össze.
   1. A testületi ülés meghívóját – amennyiben a napirendi ponthoz írásos előterjesztést kell készíteni azzal együtt – úgy kell kézbesíteni, hogy azt a testület tagjai és a meghívottak legalább 5 nappal az ülés előtt megkapják.
   2. Sürgős, halasztást nem tűrő esetben a testületi ülés 24 órán belüli időpontra is összehívható. Ebben az esetben bármilyen értesítési mód igénybe vehető.
   3. A meghívónak tartalmaznia kell: az ülés helyét, napját, kezdési időpontját, jellegét, a napirendi pontokat és az előterjesztők nevét. A meghívót az elnök, akadályoztatása esetén az elnökhelyettes írja alá.
   4. A testület ülésére – a testület tagjain kívül – tanácskozási joggal azokat kell meghívni, akiknek jelenlétét jogszabály kötelezővé teszi, vagy akinek a meghívását az elnök az egyes napirendi pontok megtárgyalásához indokoltnak tartja.
2. Az ülések időpontjáról a polgárokat a nemzetiségi önkormányzat hivatalos helyiségének hirdetőtábláján elhelyezett meghívó közzétételével kell tájékoztatni.
3. Zárt ülés tartását indítványozhatja az elnök, elnökhelyettes, bármelyik nemzetiségi önkormányzati képviselő.
4. A meghívó szerinti napirend kiegészítésére, elhalasztására, a tervezett napirendi pont meg nem tárgyalására az elnök, elnökhelyettes, bármelyik nemzetiségi önkormányzati képviselő javaslatot tehet.
   1. A napirendi pontok sorrendjét az alábbiak szerint célszerű meghatározni:
5. határozati javaslatok,
6. közérdekű kérdések, bejelentések és javaslatok,
7. tájékoztatók.
8. A napirendi pontok előterjesztői lehetnek:
9. a képviselő,
10. az elnök és az elnökhelyettes,
11. Veszprém Megyei Jogú Város polgármestere,
12. Veszprém Megyei Jogú Város jegyzője,
13. a testület által felkért szervezet vezetője.
14. Az ülést az ülés elnöke nyitja meg. Az elnök feladata a megjelent képviselők számbavétele és a testület határozatképességének megállapítása. Javaslatot tesz a jegyzőkönyv-hitelesítő személyére.
    1. A testületi ülést határozatképtelenség esetén ugyanazon napirendek tárgyalására az elnök 5 napon belül köteles újból összehívni.
    2. Az ülés tartama alatt az egyes napirendi pontok határozathozatalánál ellenőrizni kell a határozatképességet.
15. Az ülés elnöke gondoskodik a testületi ülés rendjének fenntartásáról.

Ennek során:

* 1. Figyelmezteti azt a felszólalót, aki a tárgytól eltér, vagy a tanácskozáshoz nem illő, sértő kifejezéseket használ.
  2. Ismételt figyelmeztetés esetén a felszólalótól a szót megvonhatja.
  3. Rendre utasíthatja azt a személyt, aki a képviselő-testület tagjához méltatlan magatartást tanúsít.

1. A nyilvános ülésen megjelent választópolgárok a számukra kijelölt helyet foglalhatják el. A tanácskozás rendjének megzavarása esetén az ülést levezető elnök rendre utasíthatja a rendzavarót. Ismétlődő rendzavarás esetén az érintettet a terem elhagyására utasíthatja.
   1. Az elnöknek a rend fenntartása érdekében tett intézkedései ellen felszólalni, vitába szállni nem lehet.
   2. A meghívott vendégeknek az elnök biztosíthat hozzászólási lehetőséget.
2. A tárgyalt napirendi pontokat érintő ügyrendi kérdésben bármelyik képviselő bármikor szót kérhet.
3. Ha a napirendi ponthoz több felszólaló nincs, az elnök a vitát lezárja.
4. Az elnök az egyes előterjesztések felett külön-külön nyit vitát. A vita lezárását bármelyik képviselő javasolhatja, e kérdésben a testület felszólalás és vita nélkül, egyszerű szótöbbséggel azonnal dönt.
5. Az elnök az előterjesztésben szereplő és a vita során elhangzott határozati javaslatokat egyenként bocsátja szavazásra úgy, hogy előbb a módosító és kiegészítő, majd az eredeti javaslatokat teszi fel szavazásra. Szavazni először az „igen”, majd a „nem” szavazatokra, végül a tartózkodásra vonatkozó elnöki kérdésre adandó válaszként, kézfelemeléssel lehet. A szavazás eredményének megállapítása után az elnök kihirdeti a határozatot.
6. A nemzetiségi önkormányzat által hozott normatív határozatok megjelölésére a közjogi szervezetszabályozó eszköz közzététele során történő megjelölését szabályozó miniszteri rendelet szabályai az irányadóak.
7. A nemzetiségi önkormányzat határozatainak közzétételéről az elnök gondoskodik a nemzetiségi önkormányzat hirdetőtábláján.
8. A testület üléséről jegyzőkönyvet kell készíteni. A jegyzőkönyvet magyar nyelven és az ülésen használt tárgyalási nyelven is el kell készíteni.
   1. A nemzetiségi önkormányzati képviselő kérésére az írásban is benyújtott hozzászólását a jegyzőkönyvhöz kell mellékelni, illetőleg kérésére a véleményét rögzíteni kell a jegyzőkönyvben.
   2. A jegyzőkönyvet az ülést levezető elnök és – amennyiben csak magyar nyelven készült – a testület által a képviselők közül kijelölt jegyzőkönyv-hitelesítő írja alá. A nemzetiségi nyelven is elkészített jegyzőkönyvet a testület által a képviselők közül kijelölt jegyzőkönyv-hitelesítő írja alá, akinek személye eltér a magyar nyelv jegyzőkönyvet hitelesítő képviselőtől. Ha a jegyzőkönyv két nyelven készül, a jegyzőkönyv-hitelesítők mindkét változatot kölcsönösen is aláírják.

21. Veszprém Megyei Jogú Város Önkormányzata a Veszprémi Ukrán Nemzetiségi Önkormányzat működéséhez szükséges helyiséghasználatot a Veszprém, Rózsa utca 48. szám alatti ingatlanban biztosítja. Az Önkormányzat a helyiséghasználat keretében a leltár szerinti tárgyi, technikai eszközök használatát is biztosítja, és vállalja a helyiséghasználathoz kapcsolódó rezsi- és fenntartási költségek finanszírozását.

1. Veszprém Megyei Jogú Város Önkormányzata a nemzetiségi önkormányzat részére biztosítja

a) a testületi ülések, döntések, tisztségviselői döntések előkészítésével,

b) a jegyzőkönyvek elkészítésével kapcsolatos-, a döntéshozatalhoz kapcsolódó nyilvántartási-,

c) a nemzetiségi önkormányzat működésével összefüggő sokszorosítási-, postázási-, iratkezelési-,

d) a képviselő működésével kapcsolatos feladatellátást.

1. A 22. pont szerinti feladatokat Veszprém Megyei Jogú Város Önkormányzata Polgármesteri Hivatalának azon szervezeti egysége látja el, amely a Polgármesteri Hivatal Szervezeti és Működési Szabályzata szerint az Önkormányzat közgyűlési jegyzőkönyveinek elkészítésével kapcsolatos feladatok ellátásáról gondoskodik.
2. A Nemzetiségi Önkormányzat költségvetésével, annak végrehajtásával kapcsolatos döntés előkészítési-, gazdálkodásával összefüggő nyilvántartási-, adatszolgáltatási feladatok ellátásáról a Polgármesteri Hivatal pénzügyi feladatokat ellátó szervezeti egysége gondoskodik.
3. A 23. és 24. pontban meghatározott feladatokkal kapcsolatos költségek fedezetét az Önkormányzat a Polgármesteri Hivatal költségvetésében biztosítja.
4. A képviselő vagyonnyilatkozat – tételi kötelezettségére az Njtv. rendelkezése az irányadó. A vagyonnyilatkozatot a nemzetiségi önkormányzat képviselő – testülete az 53/2019. (X. 22.) határozatának megfelelően elnökhelyettes és a képviselő tartja nyilván és ellenőrzi.
5. A Veszprémi Ukrán Nemzetiségi Önkormányzat kormányzati funkció szerinti tevékenysége:

011140 Országos és helyi nemzetiségi önkormányzatok igazgatási tevékenysége,

041231 Rövid időtartamú közfoglalkoztatás,

041233 Hosszú időtartamú közfoglalkoztatás,

084020 Nemzetiségi közfeladatok ellátása és támogatása.

28. A Veszprémi Ukrán Nemzetiségi Önkormányzat vállalkozási tevékenységet nem folytat.

Ezt a Szabályzatot a Veszprémi Ukrán Nemzetiségi Önkormányzat Képviselő-testülete az 59/2019. (XI.12.) határozatával elfogadta.

Veszprém, 2019. november 12.

**Nincz Erzsébet**

**elnök**

Záradék:

Ezt a Szabályzatot a Veszprémi Ukrán Nemzetiségi Önkormányzat Képviselő-testülete az 59/2019. (XI.12.) határozatával elfogadta.

**Nincz Erzsébet**

elnök

**1. Függelék a Veszprémi Ukrán Nemzetiségi Önkormányzat …/2019. (XI.12.) határozatával elfogadott Szervezeti és Működési Szabályzatához**

**A Veszprémi Ukrán Nemzetiségi Önkormányzat tagjai:**

Elnök: Nincz Erzsébet

Elnökhelyettes: Borscs Ljubomir

Képviselő: Laczy József Attila